kardosdrur/scandi-wiki huggingface dataset:
Lise Bostrup

Lise Bostrup (født 2. september 1956 i Zions Sogn, Esbjerg) er cand.mag. i dansk og tysk, bogforlægger og lærebogsforfatter samt formand for Den Danske Sprogkreds og har undervist i dansk på universiteter i Danmark og i Tyskland samt i dansk for udlændinge i Danmark.

Lise Bostrup er datter af rektor Ole Bostrup (1934-2012) og lærer Grethe Maack (1932- ). Hun voksede op i Hillerød og flyttede som 11-årig med sine forældre til Nakskov, hvor hun blev nysproglig student i 1975; hun blev cand.mag i dansk og tysk i 1983 fra Københavns Universitet.
 
Efter pædagogikum var hun fagkonsulent i dansk på Dansk Flygtningehjælp i Odense, inden hun arbejdede som universitetslektor i dansk i Münster (Tyskland) 1986-90, hvorefter hun var leder af Dansk Litteraturinformationscenter i 6 år, dernæst konsulent samt tillige ekstern lektor i kulturformidling og kulturjournalistik ved Institut for Nordisk Filologi på Københavns Universitet 1996-98. Amanuensis i dansk sprog ved Københavns Universitet 1998-2010. Hun underviser nu i dansk for udlændinge på højt niveau på Studieskolen i København og er leder af sommerkurser i dansk for udenlandske studerende på Den Internationale Højskole i Helsingør og holder foredrag om dansk sprog i ind- og udland.

Lise Bostrup har bl.a. været medlem af EU's Litterære Oversættelsesjury 1990-95 og af bestyrelsen for Det Danske Kulturinstitut 1995-97, af Dansk PEN og af Det Udenrigspolitiske Selskab og bestyrelsen af Dansk Forfatterforening 2007-2013 samt medlem af styrelsen for faglitterære forfattere, internationalt udvalg og arrangør af Forfatterforeningens arrangementer på Kulturnatten. Medlem af bestyrelsen for Modersmål-Selskabet 2016-17. I 2017 grundlagde hun Den Danske Sprogkreds, som hun er formand for.

Hendes skribent- og udgivervirksomhed omfatter især lærebøger, grammatik og ordbøger til danskundervisning af fremmedsprogede. Hun har også redigeret og udgivet Vores Vanløse - erindringer fra Vanløse, hvor hun bor, og hun har været udgiver og redaktør af Danish Literary Magazine 1991-96. Hun har endvidere skrevet videnskabelige artikler om dansk sprog og litteratur og holdt foredrag i det meste af Europa, USA, Rusland og Kina.

Bøger 
Aktivt dansk. En lærebog i dansk for udenlandske studerende, Danskere, en lærebog i dansk for udlændinge på mellemtrinnet, Intensivt dansk, en øvebog i dansk for udenlandske studerende, Dansk-engelsk ordbog (med Kirsten Gade og Glyn Jones), Engelsk-dansk ordbog (med samme), Dansk-russisk ordbog med Svetlana Vvedenskaya og Aksander Uskov, Dansk-bulgarsk ordbog med Vladimir Stariradev og Bulgarsk-dansk ordbog med samme og Dansk-Polsk ordbog med Katarzyna Strenka og Jozef Jarosch.

Forlaget Bostrup har udgivet erindringsværker af bl.a. Mogens Wenzel Andreasen, romaner og digte fra de tidligere dansk-vestindiske øer og debatbogen Er dit modersmål okay? Sprogpolitik i Danmark og ude i verden og Sange om det danske sprog i samarbejde med Den Danske Sprogkreds.

Noter 

Personer i Kraks Blå Bog
Skolefolk fra Danmark
Faglitterære forfattere fra Danmark
Forlæggere fra Danmark
Änglamark (mærke)

Änglamark er et varemærke som bruges af COOP-butikkerne i Danmark, Norge og Sverige for økologiske eller miljøvenlige varer. Coop Sverige indførte mærket i 1991. I 2005 blev det besluttet at bruge fælles varemærker i Coop Norden, og Änglamark-mærket blev indført i Danmark og Norge fra 2006. Der var i 2018 ca. 650 Änglamark-produkter, og det er planlagt at øge antallet til op imod 1000 produkter i 2020.

Ifølge markedsundersøgelser lavet af konsulentfirmaet Differ er Änglamark det varemærke som svenske forbrugere har anset som Sveriges grønneste varemærke i årene 2011-2018.

Navnet Änglamark stammer fra Evert Taubes vise Änglamark fra 1971. Visen handler om et sted på jorden, som er skønt og uspoleret.

Referencer

Økologi
Coop Norden
Varemærker
Etableret i 1991
Bueskydning under sommer-OL 2020 – hold (herrer)

Bueskydning for herrerhold under Sommer-OL 2020 bliver afviklet med deltagelse af 36 skytter. Konkurrencen foregår på Dream Island Archery Field, der ligger i Tokyo Bay zonen med seedningsskydning 24. juli 2020 og selve konkurrencen 27. juli 2020.

Turneringsformat 
Bueskydningen starter med seedningsskydning, der er fælles for alle konkurrencerne. Således tæller resultatet af seedningsskydningen til både den individuelle konkurrence såvel som til holdkonkurrencen og konkurrencen for mixed hold. Hver skytte afgiver 72 pile under seedningsskydningen og opnår således en samlet score, der giver alle en placering fra nummer 1 til nummer 64. I herrernes holdkonkurrence deltager der 12 hold, der seedes efter de individuelle skydninger og som mødes efter cup-modellen. Hvert hold består af tre skytter, hvilket betyder at der er 216 pile i kvalifikationen. Kampene i elimineringsrunderne afgøres som bedst af fem set, hvor hold skytte skyder seks pile i hver set. Vinderen af hver set modtager 2 points og der gives 1 point ved uafgjorte set. Såfremt det er uafgjort efter alle fem set, så skyderes der én pil og den tætteste på midten vinder. De fire bedst seedede hold står over i ottendedelsfinalen og træder første ind i kvartfinalen.

Kvalifikation

Medaljefordeling

Turnering

Indledende runde

Kampen om bronzemedaljen

Eksterne henvisninger 
 https://tokyo2020.jp/en/news/notice/20170610-01.html 
 https://tokyo2020.org/en/games/schedule/olympic/
Bueskydning under sommer-OL 2020 - hold (damer)

Bueskydning for damehold under Sommer-OL 2020 bliver afviklet med deltagelse af 36 skytter. Konkurrencen foregår på Dream Island Archery Field, der ligger i Tokyo Bay zonen med seedningsskydning 24. juli 2020 og selve konkurrencen 26. juli 2020.

Turneringsformat 
Bueskydningen starter med seedningsskydning, der er fælles for alle konkurrencerne. Således tæller resultatet af seedningsskydningen til både den individuelle konkurrence såvel som til holdkonkurrencen og konkurrencen for mixed hold. Hver skytte afgiver 72 pile under seedningsskydningen og opnår således en samlet score, der giver alle en placering fra nummer 1 til nummer 64. I damernes holdkonkurrence deltager der 12 hold, der seedes efter de individuelle skydninger og som mødes efter cup-modellen. Hvert hold består af tre skytter, hvilket betyder at der er 216 pile i kvalifikationen. Kampene i elimineringsrunderne afgøres som bedst af fem set, hvor hold skytte skyder seks pile i hver set. Vinderen af hver set modtager 2 points og der gives 1 point ved uafgjorte set. Såfremt det er uafgjort efter alle fem set, så skyderes der én pil og den tætteste på midten vinder. De fire bedst seedede hold står over i ottendedelsfinalen og træder første ind i kvartfinalen.

Kvalifikation

Medaljefordeling

Turnering

Eksterne henvisninger 
 https://tokyo2020.jp/en/news/notice/20170610-01.html 
 https://tokyo2020.org/en/games/schedule/olympic/
Bueskydning under sommer-OL 2020 - individuelt (damer)

Bueskydning for damer under Sommer-OL 2020 bliver afviklet med deltagelse af 64 skytter. Konkurrencen foregår på Dream Island Archery Field, der ligger i Tokyo Bay zonen med seedningsskydning 23. juli 2020 og selve konkurrencen i perioden 27. juli - 30. juli 2021.

Turneringsformat 
Bueskydningen starter med seedningsskydning, der er fælles for alle konkurrencerne. Således tæller resultatet af seedningsskydningen til både den individuelle konkurrence såvel som til holdkonkurrencen og konkurrencen for mixed hold. Hver skytte afgiver 72 pile under seedningsskydningen og opnår således en samlet score, der giver alle en placering fra nummer 1 til nummer 64. Efterfølgende kæmper de 64 skytter efter cup-modellen - to og to – nummer 1 mod nummer 64, nummer 2 mod nummer 63 osv. De 32 vindere kæmper herefter igen to og to og sådan fortsættes gennem ottendedels-finalen, kvartfinalen, semifinalen, bronzekampen og finalen. Alle kampe under cup-modellen afgøres som bedst af fem set, hvor hver skytte skyder tre pile i hver set. Vinderen af hver set modtager 2 points og der gives 1 point ved uafgjorte set. Såfremt det er uafgjort efter alle fem set, så skyderes der én pil og den tætteste på midten vinder.

Kvalifikation

Medaljefordeling

Elimineringsrunderne

Øverste lag

Andet lag

Tredje lag

Nederste lag

Finalerunde

Eksterne henvisninger 
 https://tokyo2020.jp/en/news/notice/20170610-01.html 
 https://tokyo2020.org/en/games/schedule/olympic/
8. etape af Giro d'Italia 2019

8. etape af Giro d'Italia 2019 gik fra Tortoreto til Pesaro 18. maj 2019. 

Caleb Ewan vandt etapen.

Resultater

Etaperesultat

Klassementerne efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

08
9. etape af Giro d'Italia 2019

9. etape af Giro d'Italia 2019 var en 34,8 km lang enkeltstart fra Riccione til San Marino og blev afviklet den 19. maj 2019. 

Primož Roglič vandt etapen, mens Valerio Conti forsvarede den lyserøde førertrøje.

Resultater

Etaperesultat

Klassementerne efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

09
Manghenpasset

Manghenpasset (2.047 m.o.h. (italiensk: Passo del Manghen) er et bjergpas i de italienske alper, der forbinder dalene Val di Fiemme og Valsugana.

Passet ligger i Fleimstaler Alperne (Dolomiti di Fiemme).

Galleri

Kildehenvisninger

Eksterne henvisninger 

Bjergpas i Alperne
Bjergpas i Italien
Coupe de la Ligue

Coupe de la Ligue (uden for Frankrig ofte blot betegnet som den Franske Liga Cup) var en pokalturnering for franske fodboldklubber. Turneringen blev arrangeret af Frankrigs fodboldforbund. Den blev etableret i 1994 og nedlagt igen i 2020. Inden da havde turneringen af flere gange før været afholdt af kortere perioder. Det mest succesfulde hold er Paris Saint-Germain, der har vundet turneringen otte gange, inklusiv den sidste i 2020.

Historie 
Nedenstående er en liste over samtlige finaler i Coupe de la Ligue siden 1995:

Eksterne henvisninger 

 Coupe de la Ligue på LFP.fr

Nationale pokalturneringer i fodbold
Fodbold i Frankrig
Ole Bostrup

Ole Bostrup (født 14. marts 1934 i Frihavns Sogn, København, død 24. maj 2012 i Fredensborg) var kemiker, dr.techn. og gymnasierektor samt lærebogsforfatter. Ridder af Dannebrog.

Ole Bostrup var søn af fuldmægtig i Forsikringsrådet, cand.theol. Povl Oskar Bostrup (1897-1973) og hustru Nina, f. Rendtorff (1897-1985).
Han giftede sig 13. februar 1955 i Varde Kirke med Grethe Maack Andersen, født 13. juni 1932 i Skt. Johannes Sogn, Aarhus. Deres børn er Lise Bostrup og Poul Bostrup.

Ole Bostrup blev matematisk student fra Rungsted Statsskole i 1951 og cand.mag. i kemi, fysik, matematik og astronomi fra Københavns Universitet i 1955. Han blev dr.techn. i 1996 på en afhandling med titlen »Dansk kemi 1770-1807«, og han udvidede med bifagseksamen i historie i 2001.

Han arbejdede som amanuensis på Danmarks Tekniske Højskole 1955-56. Efter aftjening af værnepligt blev han timelærer ved Frederiksborg Statsskole i 1957 og adjunkt fra 1959;. Han blev rektor for Nakskov Gymnasium i 1967, for Helsingør Gymnasium 1973 og endelig for Espergærde Amtsgymnasium 1979-94.

Fra 1994 deltog han i redaktionen af tidsskriftet Dansk Kemi, og han var medarbejder ved Den Store Danske Encyklopædi fra 1992.
Bostrup har deltaget i fagligt arbejde som gymnasielærer i kemi og fysik, først læseplansarbejde og senere i bestyrelsen for Foreningen af Fysik- og Kemilærere ved Gymnasier og Seminarier 1961-68 og 1970-74; som formand 1963-68 og 1970-74. Han var i bestyrelsen for Gymnasieskolernes Lærerforening 1962-64. Han kom i repræsentantskabet for Danmarks Tekniske Museum 1964, i bestyrelsen 1976-85, i RUGU's Fagudvalg for Kemi 1970-74. Medlem af Kunst i Skolens Råd 1963-65, af Danmarks Fysik- og Kemiundervisningskommission 1963-68 og 1970-75, af Gymnasieskolernes Lærerforenings Efteruddannelsesudvalg 1961-63 (formand) og af repræsentantskab og forretningsudvalg for Vestlollands Teaterkreds 1967-73 (formand 1970-73); formand for Foreningen Nordens Nakskov-afdeling 1968-71. Han sad i Nakskov Byråd 1971-73, i bestyrelsen for Gymnasieskolernes Rektorforening 1972-74, i Landsforeningen for Civilbeskyttelse 1987-90 og i Dansk Selskab for Historisk Kemi fra 1989, hvor han var formand, og medlem af Kemisk Forenings nomenklaturudvalg 1992; censor i kemi ved DTU 1968-2004, RUC 1975-98 og Aarhus Universitet 1997-2004.

Ole Bostrup har især skrevet lærebøger i fysik og kemi for de gymnasiale uddannelser.
Han har skrevet over 400 afhandlinger og artikler om kemi, historisk kemi og kemiundervisning.

Noter  

Personer i Kraks Blå Bog (afdøde)
Skolefolk fra Danmark
Faglitterære forfattere fra Danmark
Rektorer fra Danmark
Kemikere fra Danmark
Saursfjorden

Saursfjorden er en fjordarm af Leinesfjorden i Steigen kommune i Nordland  fylke i Norge. Den går seks kilometer i nordøstlig retning til Saursfjordelvens udløb ved bebyggelsen Saursfjord i bunden af fjorden.

Fylkesvej 635 går langs nordsiden som har en spredt bebyggelse på det lavtliggende landbrugs- og moseområde. Saur og Saursfjorden er de eneste bebyggelser. Leinesfjord ligger på et næs som skiller Botnfjorden fra den indre del af Leinesfjorden. Fra næsset og vestover går der  et bælte af holme og små øer som videre danner den ydre del af indløbet på sydsiden af Saursfjorden.

Kilder og henvisninger 

Fjorde i Nordland
Steigen
Bueskydning under sommer-OL 2020 – team (mixed)

Bueskydning for mixed teams under Sommer-OL 2020 bliver afviklet med deltagelse af 24 skytter. Konkurrencen foregår på Dream Island Archery Field, der ligger i Tokyo Bay zonen med seedningsskydning 24. juli 2020 og selve konkurrencen 25. juli 2020. Konkurrencen for mixed teams er ny ved Sommer-OL 2020.

Turneringsformat 
Bueskydningen starter med seedningsskydning, der er fælles for alle konkurrencerne. Således tæller resultatet af seedningsskydningen til både den individuelle konkurrence såvel som til holdkonkurrencen og konkurrencen for mixed teams. Hver skytte afgiver 72 pile under seedningsskydningen og opnår således en samlet score, der giver alle en placering fra nummer 1 til nummer 64. I konkurrencen for mixed teams deltager der 12 teams, der seedes efter de individuelle skydninger og som mødes efter cup-modellen. Hvert team består af to skytter, én dame og én herre, hvilket betyder at der er 144 pile i kvalifikationen. Kampene i elimineringsrunderne afgøres som bedst af fem set, hvor hvert team skyder fire pile i hver set. Vinderen af hver set modtager 2 points og der gives 1 point ved uafgjorte set. Såfremt det er uafgjort efter alle fem set, så skyderes der én pil og den tætteste på midten vinder. De fire bedst seedede teams står over i ottendedelsfinalen og træder første ind i kvartfinalen.

Medaljefordeling

Turnering 

Note: China swapped out its highest scoring archers from the ranking round. France swapped out its highest scoring men's archer from the ranking round.

 The figure in italics signifies the set scores.

Eksterne henvisninger 
 https://tokyo2020.jp/en/news/notice/20170610-01.html 
 https://tokyo2020.org/en/games/schedule/olympic/
Holbæk Fjord

Holbæk Fjord er et farvand i den sydvestlige del af Isefjorden ved Sjælland. Mod øst går Holbæk Fjord ud til Inderbredning, der via Vesterløb og Østerløb rundt om Orø har forbindelse til selve Isefjorden. Holbæk Fjord er cirka 7 km lang i vest-østlig retning og 2-3 km i nord-sydlig retning.

På fjordens sydside ligger Holbæk, og på nordsiden ligger Tuse Næs.

Natur 
I fjorden lever talrige muslinger og snegle af forskellige arter. De fungerer blandt andet som fødekilde for især måger som hættemåge, fjordterne, sølvmåge og stormmåge. Andre fuglearter, der blandt andet kan ses ved Holbæk Havn, er tamdue, hvid vipstjert og husrødstjert.

Referencer 

Bugter i Danmark
Holbæk Kommunes geografi
Isefjorden
Inderbredning

Inderbredning er et farvand i den sydlige del af Isefjorden ved Sjælland.

Geografi 
Inderbredning er via Vesterløb og Østerløb rundt om Orø forbundet til selve Isefjorden, og på vestsiden ligger Holbæk Fjord. Den sydligste del af Inderbredning op til Munkholm kaldes Tempelkrogen. Inderbredning strækker sig derfra og nordpå til Orø. Lidt nordøst for Munkholm ligger Bramsnæs og øst herfor ligger den lille Bramsnæs Vig.

Syd for Orø ligger flere småøer og skær, blandt andet Rønø, Lindholm og Langø.

Natur 
I Inderbredning kan man undertiden opleve marsvin, lige som der – særligt omkring Orø – lever sæler. I sæsonen er der store stimer af hornfisk, der kan fanges ved blandt andet Munkholmbroen.

Der er etableret to kunstige banker med muslinger i Inderbredning, henholdsvis ud for Dragerup og ud for Vellerup/Rønø.

Historie 
På vestsiden af Inderbredning ligger Søminestationen, nu en kursusejendom og forskningscenter, men i perioden 1883-1940 var den flådestation, hvorfra man afprøvede torpedoer. Senere blev den kaserne, inden den fik sin nuværende funktion. Syd for Søminestationen ligger et militært øvelsesterræn med blandt andet skydebane.

Der har tidligere været færgefart over Tempelkrogen, men i 1951 blev der etableret fast forbindelse over farvandet ved dels at anlægge en dæmning fra nordvest til Munkholm, dels at opføre Munkholmbroen fra denne ø østpå til Langtved.

Referencer 

Bugter i Danmark
Isefjorden
Naturfagsmaraton

Naturfagsmaraton er en årlig naturfagskonkurrence i folkeskolen, der tilbydes som et undervisningsforløb til femte og sjetteklasser i hele landet. Naturfagsmaraton har til hensigt at øge elevernes interesse i og motivation for at lære mere om naturfag og teknologi. Der konkurreres om at løse naturfaglige problemstillinger og maratonet kulminerer med lokale finaler i de enkelte kommuner.

I det 17. naturfagsmaraton, der indledtes januar 2020, deltog i alt 24.000 elever i konkurrencen, hvor Novozymes, Dansk Byggeri og Dansk Akustisk Selskab havde stillet nogle af opgaverne. Det 18. naturfagsmaraton 2021 foregik on-line pga. coronaviruspandemien, der herskede på det tidspunkt, og var støttet af Grundfos, Villum Fonden, Novo Nordisk og Børne- og Undervisningsministeriet.

Indhold og organisering 
Eleverne skal først arbejde med opgaver hjemme på skolen i 12-20 lektioner. Opgaverne er forberedelse til en konkurrencedag i foråret, hvor op til 24 lokale klasser dyster mod hinanden om de bedste løsningsforslag. I flere af opgaverne skal eleverne udvikle deres egne opfindelser; fra ide til færdigt produkt. Opgaverne dækker hvert år bredt emner inden for naturvidenskab: biologi, fysik, kemi, geografi og teknologi. Der udvikles hvert år en ny pakke af opgaver, der som regel tager udgangspunkt i virkelige problemstillinger. 

Naturfagsmaraton var fra 2004 til 2011 drevet af virksomheden Skolevisioner ApS. I 2011 overtog Naturvidenskabernes Hus i Bjerringbro konceptet. Naturvidenskabernes Hus udvikler opgaverne i samarbejde med eksterne partnere, der typisk er sponsorer. Naturvidenskabernes Hus er et non-profit videncenter.

Effekt på interessen for naturfag 
Naturfagsmaraton blev oprettet som en reaktion på de senere års tendens til at unges interesse for naturfag er faldende, og at mange unge oplever disse fag som uinteressante og irrelevante. Der er desuden store kønsforskelle, idet piger er langt mindre interesserede end drenge og interesserede i andre aspekter af naturfagene end drengene. På denne baggrund er det blevet foreslået at unges interesse for naturfag burde kunne vækkes ved at undervisningens indhold gøres mere relevant for eleverne.

En evaluering fra 2014 af Naturfagsmaratonopgaver påviste at opgaverne stimulerer elevers interesse, men kun i det omfang eleverne selv er i stand til at selvregulere deres læringsstrategier.

Referencer

Eksterne henvisninger 
www.nvhus.dk Naturvidenskabernes Hus

Konkurrencer i Danmark
Änglamark

"Änglamark" er en vise af Evert Taube fra 1971. Sangen blev skrevet til filmen Æblekrigen hvor den blev sunget af Evert Taubes søn, Sven-Bertil Taube.

Sangen er udgivet i 1971 på single med Sven-Bertil Taube og Gunnar Svenssons orkester, og den er siden udgivet i mange flere udgaver med både Sven-Bertil Taube og andre kunstnere. Blandt andre har Thore Skogman (1981), Lisa Ekdahl (1998) og Lisa Nilsson (2015) indsunget Änglamark. Roger Whittaker indspillede en oversættelse til engelsk med titlen Where Angels Tread i 1972. Sangen er også oversat til finsk, norsk og spansk.

Änglamark var på Svensktoppen i 16 uger i 1972 med en førsteplads som bedste placering.

Änglamark er blandt Taubes mest kendte viser og betegnet som en vise der er en del af den svenske folkesjæl.

Sangen kan ses som Taubes deltagelse i miljødebatten og hans lovprisning af skønheden i naturen, og hans kærlighed til naturen og livet. Han ser Jorden med dens oprindelig liv som Änglamark eller Himlajord. Verslinjerne Låt sista älven som bruser i vår natur // brusa alltjämt mellam fjällar och gran och fur! er en henvisning til striden om Vindelälven hvor der i 1960'erne var planlagt et vandkraftværk som Taube i 1967 deltog i kampen imod.

Sangen har givet navn til Coop Nordens varemærke Änglamark.

Referencer 

Sange fra Sverige
Sange fra 1971
Jacob Risgaard

Jacob Risgaard Eriksen (født 31. januar 1977 i Frederikshavn) er en dansk iværksætter og investor, der blandt andet er medstifter af webshoppen og butikskæden Coolshop. Siden femte sæson af tv-programmet Løvens Hule har han været investor.

Referencer

Eksterne henvisninger 

Direktører fra Danmark
Personer fra Frederikshavn
Investorer i Løvens Hule
Abubakari Yakubu

Abubakari Yakubu (13. december 1981 - 31. oktober 2017) var en ghanesisk fodboldspiller (midtbane/forsvarer).

Allerede som ungdomsspiller blev Yakubu scoutet og rekrutteret af den hollandske storklub AFC Ajax, hvor han spillede både som ungdomsspiller og sine første år som senior. Han debuterede for klubbens førstehold i april 2000 og spillede følgende fire år 65 kampe for holdet i Æresdivisionen. Han var med til at vinde to hollandske mesterskaber og én pokaltitel med Ajax, inden han skiftede til Vitesse i Arnhem.

Yakubu spillede desuden 16 kampe for Ghanas landshold. Han debuterede for holdet i 2002 i et opgør mod Uganda og repræsenterede sit land ved Africa Cup of Nations i 2006.

Yakubu døde i en alder af kun 35 år i sin hjemby Tema.

Referencer

Eksterne henvisninger 

Fodboldspillere fra Ghana
Fodboldspillere fra SBV Vitesse
Fodboldspillere fra AFC Ajax
Tom de Mul

Tom de Mul (født 4. marts 1986 i Kapellen, Belgien) er en belgisk tidligere fodboldspiller (kantspiller).

De Mul blev som ungdomsspiller rekrutteret af hollandske AFC Ajax, hvor han tilbragte en stor del af sine ungdomsår og sine første år som seniorspiller. Han var med til at sikre klubben både et hollandsk mesterskab og en pokaltitel, men formåede aldrig at tilspille sig en plads som stamspiller i klubben. I 2007 skiftede han til spanske Sevilla FC, og havde seenre også lejeophold i blandt andet Genk i hjemlandet.

For det belgiske landshold nåede de Mul at spille to kampe, der begge faldt i 2007. Der var tale om to EM-kvalifikationskampe mod henholdsvis Portugal og Finalnd, der begge blev tabt.

Titler 
Æresdivisionen
 2004 med Ajax

KNVB Cup
 2007 med Ajax

Johan Cruijff Schaal
 2006 med Ajax

Supercopa de España
 2007 med Sevilla FC

Belgisk pokal
 2009 med Genk

Referencer

Eksterne henvisninger 

Fodboldspillere fra Belgien
Fodboldspillere fra SBV Vitesse
Fodboldspillere fra AFC Ajax
Fodboldspillere fra Standard Liège
Fodboldspillere fra KRC Genk
Fodboldspillere fra Sevilla FC